মদনপুরার মৃৎশিল্প

মদনপুরার মৃৎশিল্প বাংলাদেশের দক্ষিণাঞ্চলের একটি ঐতিহ্যবাহী লোকশিল্প, যা পটুয়াখালী জেলার বাউফল উপজেলার মদনপুরা ইউনিয়নের পালপাড়া এলাকায় শতাব্দীর পর শতাব্দী ধরে প্রচলিত। স্থানীয় কুমার সম্প্রদায় প্রজন্ম থেকে প্রজন্ম ধরে মাটি দিয়ে নিত্যপ্রয়োজনীয় ও নান্দনিক পণ্য তৈরি করে আসছে। এটি বরিশাল বিভাগের অন্যতম পুরনো ও ঐতিহ্যবাহী মৃৎশিল্প কেন্দ্র হিসেবে পরিচিত।

 ইতিহাস 

মদনপুরা গ্রামের মৃৎশিল্পের ইতিহাস বহু দশকের পুরনো। ধারণা করা হয়, প্রায় অর্ধশতাব্দী বা তারও বেশি সময় ধরে এই গ্রামের পাল পরিবারগুলো বংশানুক্রমে এই শিল্পের সঙ্গে যুক্ত। তবে অনেক স্থানীয়দের তথ্যানুযায়ী, মদনপুরার এই কুমার পরিবারগুলো প্রায় দুই শত বছর আগে এই শিল্পচর্চা শুরু করে। তৎকালীন সময়ে নদীর পাড়ের কাদা ও মাটি মৃৎশিল্পের উপযোগী হওয়ায় এই অঞ্চলে কুমার সম্প্রদায়ের বসতি গড়ে ওঠে। স্বাধীনতার পরও এ পেশা বহু পরিবার ধরে টিকে আছে।

 উপকরণ ও কারুশিল্প 
মদনপুরার কুমাররা প্রধানত স্থানীয় চিকন মাটি, বালি ও জল ব্যবহার করে মাটির সামগ্রী তৈরি করেন। প্রচলিত চাকা (পটার্স হুইল) ও ছাঁচের সাহায্যে বিভিন্ন গৃহস্থালি সামগ্রী (যেমন: মাটির হাড়ি, পাতিল, কলস, সরা) এবং শোপিস তৈরি করে য়হাকেন এবং পরে তা সূর্যের তাপে শুকিয়ে চুল্লিতে পোড়ানো হয়। আধুনিক সময়ে কিছু শিল্পী নকশা ও রঙের সংযোজন করে পণ্যকে আরো নান্দনিক করে তুলে ধরেন।

 প্রধান পণ্য 
মৃৎশিল্পীরা এখানে হাড়ি, পাতিল, থালা, মাটির কলসি, ফুলদানী, প্রদীপ, দেয়াল সজ্জার উপকরণ, এবং ছোটখাটো সুভেনির তৈরি করেন। সাম্প্রতিক বছরগুলোতে এসব পণ্য  দেশের খ্যাতনামা ফ্যাশনহাউজ আড়ং সহ বিভিন্ন মার্টের মাধ্যমে সারাদেশে সরাবরাহ করা হয়, এমনকি দেশের গণ্ডি পেরিয়ে ইতালি, অস্ট্রেলিয়া, কানাডা, ফ্রান্স, ডেনমার্ক ও যুক্তরাজ্য সহ বিভিন্ন আন্তর্জাতিক বাজারেও সরবরাহ করা হয়।

 অর্থনৈতিক প্রভাব 
মদনপুরার মৃৎশিল্প স্থানীয় অর্থনীতিতে উল্লেখযোগ্য ভূমিকা রাখে। প্রায় একাধিক পরিবার ও কারিগর এ শিল্পের উপর নির্ভরশীল। মৌসুমভেদে প্রায় ৫০–১০০ জন কর্মী এই পেশায় যুক্ত থাকেন। যদিও প্লাস্টিক ও অ্যালুমিনিয়াম পণ্যের কারণে বাজার সংকুচিত হয়েছে, তবুও স্থানীয় মেলা ও উৎসবে এসব পণ্যের ভালো চাহিদা থাকে।

 সংরক্ষণ ও সম্ভাবনা 
বিশেষজ্ঞদের মতে, যথাযথ প্রশিক্ষণ, ডিজাইন উন্নয়ন, অনলাইন বিক্রয় ও সরকারি সহযোগিতা পেলে মদনপুরার মৃৎশিল্প পুনরায় সমৃদ্ধ হতে পারে। জেলা প্রশাসন ও সংস্কৃতি বিষয়ক মন্ত্রণালয় এই ঐতিহ্য সংরক্ষণের জন্য কিছু উদ্যোগ বিবেচনা করছে এবং এই শিল্পকে টিকিয়ে রাখতে বাংলাদেশ ক্ষুদ্র ও কুটিরশিল্প কর্পোরেশন (বিসিক) শিল্পীদের স্বল্প সুদে ঋণ এবং প্রয়োজনীয় কারিগরি ও ডিজাইন সহায়তা প্রদান করে।

 আরও দেখুন 
 বাংলাদেশের মৃৎশিল্প
 বাউফল উপজেলা

 তথ্যসূত্র 

বিষয়শ্রেণী:পটুয়াখালী জেলার দর্শনীয় স্থান
বিষয়শ্রেণী:বাউফল উপজেলা
বিষয়শ্রেণী:বাংলাদেশের লোকসংস্কৃতি